Пасля завяршэння спартыўнай кар’еры Мікалай узначаліў трэнерскі штаб савецкіх цяжкаатлетаў. Менавіта Шатаў рыхтаваў савецкіх асілкаў да ўдзелу ў першых Алімпійскіх гульнях з удзелам Савецкага Саюза 1952 г. у Хельсінкі (савецкія цяжкаатлеты здолелі заваяваць 3 залатыя і 3 срэбныя медалі) і 1956 г. у Мельбурне (3 залатыя і 4 срэбныя медалі). Атрымаў званне Заслужанага трэнера СССР.